Opførelse af ny etageejendom, [adresse] 108 
BESLUTNING 
Johnnie Friis og Elias Danielsen kunne tiltræde indstillingen med bemærkning om, at det anbefales, at 
gavlen begrønnes samt, at der arbejdes med detaljering af facaden. 
Bent Pedersen kunne tiltræde indstillingen i overensstemmelse med Magistratens anbefaling.  
Leif Sørensen og Richardt Laursen tog forbehold med henblik på en nærmere drøftelse i 
byrådsgruppen. 
Viola Sørensen og Ernst Kristensen var forhindrede i at deltage i udvalgets behandling af sagen.  
Tilladelse til at opføre ny bebyggelse i 3 etager med udnyttet tagetage med 12 boliger på [adresse] 108. 
 
RESUMÉ 
Der er ansøgt om at nedrive det eksisterende enfamiliehus på ejendommen Langelandsgade 108, [adresse], 
og opføre en ny etageejendom i 3 etager med udnyttet tagetage til boligformål.    
 
 
Det ansøgte projekt er en bearbejdning af et tidligere projekt på ejendommen, der har været forlagt byrådet i 
2013, og som byrådet valgte ikke at godkende.    
 
 
Ejendommen er omfattet af kommuneplanens rammeområde 030107BO, der udlægger området til boligformål 
i form af etagebebyggelse. Der må opføres maksimalt 5 etager med en maksimal husdybde på 10 m i sluttet 
[adresse] med nabobebyggelsen.    
 
 
En partshøring har medført indsigelser, hvor der peges på, at projektet ikke tager hensyn til, det er et 
bevaringsværdigt miljø, at byggeriet ikke er tilpasset i forhold til bygningshøjde og -dybde, tag, gavl, altaner og 
byggestil for området. Byggeriet vil medføre indbliksgener fra altaner.   
 
 
Projektet er i overensstemmelse med kommuneplanen. Byggeriet vurderes at være tilpasset området med 
hensyn til bl.a. etageantal og tagudformning, og indvirkningen af byggeriet skønnes ikke at gå ud over, hvad 
der må forventes i midtbyområdet. 
INDSTILLING 
At byrådet godkender det ansøgte projekt og bemyndiger Teknik og Miljø til at meddele de fornødne 
tilladelser. 
Sagens forløb 
04-12-2014 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen 
 
08-12-2014 Magistraten 
 
Fremsendes til [adresse] med bemærkning, at Magistraten i mødet den 8. december 2014 anbefaler, at byrådet 
tiltræder Magistratsafdelingen for Teknik og Miljøs indstilling af 27. november 2014. 
 
 
Michelle Sørensen tog forbehold. 
 
 
Kurt Berg deltog ikke i sagens behandling. 
 
17-12-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 17. december 2014 
 
12-01-2015 Teknisk Udvalg 
 
Johnnie Friis og Elias Danielsen kunne tiltræde indstillingen med bemærkning om, at det anbefales, at gavlen 
begrønnes samt, at der arbejdes med detaljering af facaden. 
 
Bent Pedersen kunne tiltræde indstillingen i overensstemmelse med Magistratens anbefaling.  
 
Leif Sørensen og Richardt Laursen tog forbehold med henblik på en nærmere drøftelse i byrådsgruppen. 
 
Viola Sørensen og Ernst Kristensen var forhindrede i at deltage i udvalgets behandling af sagen. 
 
